সুপ্রিম কোর্টে শেষ হল চাকরি বাতিল মামলার আজকের শুনানি, পরবর্তী শুনানি কবে?

দিল্লি: শীর্ষ আদালতে আজ অর্থাৎ বুধবার শেষ হল চাকরি বাতিল মামলার শুনানি। ২৬ হাজার চাকরিপ্রার্থীর ভবিষ্যৎ আজকেও ঝুলে রইল। সুপ্রিম কোর্ট তরফ থেকে জানানো হয়, এই মামলার পরবর্তী শুনানি হবে ২৭ জানুয়ারি। এদিনও বাতিল ২৬ হাজার চাকরিপ্রার্থীদের মধ্যে যোগ্য অযোগ্যদের আলাদা করা গেল না।

সুপ্রিম কোর্টে এদিন গ্রুপ সি চাকরিপ্রাপকদের আইনজীবী শীর্ষ আদালতে বলেন, ২৬ হাজার চাকরিপ্রার্থীদের মধ্যে বৈধ এবং অবৈধ চাকরিপ্রার্থীদের আলাদা করার জন্য তদন্ত করতে হবে বলে তিনি আদালতে বলেন। তাঁর স্পষ্ট আর্জি, অন্য দোষীদের জন্য যেন কোনভাবেই যোগ্য প্রার্থীরা বঞ্চিত না হন। অন্যদিকে, নবম দশম ও গ্রুপ ডি চাকরিপ্রাপকদের আইনজীবী মুকুল রোহতগির তাঁর বক্তব্য, নাইসার প্রাক্তন কর্মীদের কাছ থেকে পাওয়া যেই ৩ টি হার্ডডিস্ক উদ্ধার করা হয়েছে , তার বৈধতা জানা দরকার বলে দাবি করেন তিনি।

আরও পড়ুন: বর্ডারে বাঙ্কার খুঁড়ছে বিজিবি? এপারে প্রস্তুত ভারতীয়রাও

অন্যদিকে, বঞ্চিত চাকরিপ্রার্থীদের আইনজীবী আশিস কুমার চৌধুরী তিনি বলেন, যোগ্য প্রার্থীদের চাকরি অনিবার্য। এমনকি আজ প্রধান বিচারপতিও আজ বঞ্চিত চাকরিপ্রার্থীদের বক্তব্য শুনেছেন। চাকরিপ্রার্থীদের আইনজীবীর পক্ষ থেকে আরও আর্জি করা হয় পুরোনো প্যানেল যেন আবারও খতিয়ে দেখা হয়।

বুধবার সুপ্রিম কোর্টে প্রধান বিচারপতি সঞ্জীব খান্না এবং বিচারপতি সঞ্জয় কুমারের ডিভিশন বেঞ্চে এই মামলার শুনানি হয়।

দেখুন অন্য খবর